Raghuram Rajan

Raghuram Rajan (født 3. februar 1963 i Bhopal i Madhya PradeshI Love India - Raghuram Rajan , besøkt 30. september 2013.) er en indisk økonom, som siden 4. september 2013 til 4. september 2016 var sentralbanksjef for Indias sentralbank. Han vr sentralbankens 23. leder i rekken, og overtok etter Duvvuri Subbarao. 

 Tidlig liv og utdanning 
Rajan er sønn av en tidligere indisk diplomat, og tilbragte derfor deler av barndommen i utlandet.New York Times - A Conversation With: Chief Economic Adviser Raghuram G. Rajan, besøkt 30. september 2013. Hans familie er tamiler. 

Han fullførte sin bachelorgrad innen elektroteknikk ved Indian Institute of Technology i Delhi i 1985. Etter dette tok han et MBA-studium ved Indian Institute of Management i Ahmadabad, og han har senere også tatt Ph.D innen sosialøkonomi ved Massachusetts Institute of Technology i 1991, med en doktorgradsavhandling med tittelen «Essays on Banking». Etter doktorgraden sin ble han tilknyttet Booth School of Business ved University of Chicago, som professor. 

 Yrkeserfaring 
I 1991 begynte han som Assistant Professor ved Booth School of Business, University of Chicago. Senere fikk han tittelen Distinguished Service Professor i finans. Senere ble han også tilknyttet andre utdanningsinstitusjoner; han ble gjesteprofessor ved Handelshøyskolen i Stockholm og Kellogg School of Management ved Northwestern University i 1996.  

Han gikk til Det internasjonale pengefondet (IMF) i 2003, der han ble økonomisk rådgiver og forskningsdirektør. Her jobbet han fra oktober 2003 til desember 2006. I januar 2003 mottok han også Fischer Black-prisen, som deles ut annethvert år av American Finance Association.NDTV Profit - Raghuram Rajan: 10 things to know about the new RBI governor, besøkt 2. oktober 2013. Prisen deles ut til økonomer under 40 år, som har gitt et fremragende bidrag til finansfaget. Rajan var den første som mottok denne prisen, og han mottok den for sin doktorgrad.Chicago Chronicle - Rajan wins first Fischer Black Prize, besøkt 15. oktober 2013.

Fra 2007 til 2008 ledet han Indias komité for å reformere finansnæringen (Committee on Financial Sector Reforms).Chicago Booth - Raghuram G. Rajan, besøkt 15. oktober 2013. Denne komiteen leverte sin sluttrapport i september 2008.Yale University - Raghuram Rajan bio , besøkt 15. oktober 2013. I 2011 var han president i American Finance Association. 

Rajan overtok som sentralbanksjef for Indias sentralbank 4. september 2013. I hans periode som sentralbanksjef har Indias økonomi gått fra nedgang i BNP til vekst på 9,6 prosent, inflasjonen sank fra 9,8 til 5,8 prosent, og verdien av den indiske rupien steg i verdi. Han gikk av 4. september 2016, da hans periode var over, og han ble da erstattet av visesentralbanksjef Urjit Patel.E24 - «Verdens beste sentralbanksjef» gir seg, besøkt 9. oktober 2016. Han er også nestformann i styret i Den internasjonale oppgjørsbanken.The Famous People - Raghuram Rajan Biography, besøkt 9. oktober 2016.

 Priser 
 2014 - Euromoney's Central Bank Governor of the Year 
 2013 - Center for Financial Studies - Deutsche Bank Prize in Financial Economics
 2010 - Financial Times/Goldman Sachs Business Book of the Year, for boken «Fault Lines: How Hidden Fractures Still Threaten the World Economy»
 2003 - Fischer Black-prisen

 Referanser 

 Eksterne lenker 
 Presentasjon på sentralbankens hjemmeside
 Presentasjon hos The Famous People

Kategori:Sentralbanksjefer
Kategori:Indiske økonomer
Kategori:Fødsler i 1963
Kategori:Personer fra Bhopal